paragraph_text: Balaš je bio brat Peroza I. te je zavladao usred teške krize nakon pogibije svoga brata. Vlast zahvaljuje grupi moćnih plemićkih obitelji koji su zapravo i bili stvarni vladari države. Balaš je uspio sklopiti mir s Heptalitima, ali se Perzija morala obvezati na plaćanje godišnjeg danka. To je samo još više produbilo financijsku krizu Perzije tako da je Balaš (uzalud) molio bizantskoga cara za pomoć.